Laste vigastused ja nende ennetamine
Lapseea vigastustest enamik on õnnetusjuhtumid, millest kõige sagedasemad on Eestis kukkumised, eluta mehaanilise jõu toime, elusolendi mehaanilise jõu toime ja sõidukiõnnetused. Laste juhuvigastused põhjustasid 2010. aastal 1–19-aastaste vanuserühmas 12% ülemaailmsetest surmajuhtudest. Kõige levinumad vigastustega seotud surmapõhjused maailmas olid sõidukiõnnetused, uppumised, põletused ja kukkumised. Kuna enamik vigastusi on oma olemuselt õnnetusjuhtumid, on võimalik neid ka erinevate meetmete abil ennetada.